
Дневни ред

1. Усвајање записника са четврте редовне седнице Научног већа Института
2. Доношење одлуке о предлогу за реизбор у научно звање виши научни сарадник за :
· Др Ану Радосављевић - Михајловић 

3. Доношење одлуке о покретању поступка за избор у стручно звање виши стручни сарадник за Јелену Чарапић
4.  Доношење одлуке о организацији научног скупа - 41. Међународне конференције „Водовод и канализација '20“
5. Доношење одлуке о организацији научног скупа - XI Симпозијум са међународним учешћем “РУДАРСТВО 2020”
6. Доношење одлуке о давању претходне сагласности истраживачима Института ради конкурисања по јавном позиву за учешћe у средствима министарства просвете, науке и технолошког развоја у 2020. години

7. Разно 
Пету  редовну седницу отворио је председник Научног већа др Јовица Стојановић, те је након утврђивања кворума и констатације да постоје услови за одлучивање по свим тачкама дневног реда, једногласно усвојен дневни ред.
Тачка 1.
По  првој тачки дневног реда донета је једногласно следећа,

О  Д  Л  У  К  А

Усваја се  записник са четврте редовне седнице Научног већа Института

Тачка 2.


Под овом тачком  дневног реда, Научно веће је разматрало извештај Комисије за оцену испуњености услова за реизбор у научно звање виши научни сарадник др Ану Радосављевић-Михајловић, вишег научног сарадника,  ИТНМС, Београд. Разматран је извештај у којем су садржани биографски подаци кандидата, преглед стручног и научног рада, оцена рада за претходни изборни период и оцена испуњености услова за реизбор у научно звање виши научни сарадник, као и предлог за доношење одлуке о утврђивању предлога за реизбор звања виши научни сарадник за кандидата.


Пре доношења одлуке Научно веће је утврдило да је др Ана Михајловић Радосављевић, виши научни сарадник,  ИТНМС, Београд поднела Научном већу захтев бр. 4/237 од 02.10.2019. год. за покретање поступка за реизбор у научно звање виши научни сарадник.


Научно веће Института је, на седници одржаној 15. 10. 2019. год., донело одлуку о покретању поступка за реизбор у научно звање и образовању комисије за спровођење поступка, у саставу: др Јовица Стојановић, виши научни сарадник, ИТНМС, Београд, председник, др Предраг Вулић, виши научни сарадник, Рударско Геолошки факултет, Универзитет у Београду, члан и др Бранко Матовић, научни саветник, Лабораторија за материјале, Институт нуклеарних наука Винча, Универзитет у Београду, члан.

Комисија је поднела Научном већу извештај 18/17  од 15.11.2019. год., у којем су садржани сви потребни подаци за одлучивање о реизбору у научно звање ВИШИ НАУЧНИ САРАДНИК именованог кандидата.


Научно веће је извештај учинило доступним јавности у прописаном року, јавним оглашавањем у дневном листу „Политика“ од 29.11.2019. год. 

Чланови Научног већа су, на основу чињеница утврђених у предметном извештају и оцене Комисије о испуњености услова за реизбор у научно звање виши научни сарадник за кандидата, а имајући у виду да је поступак спроведен у складу са Законом о науци и истраживањима, једногласно  донели, 
О Д Л У К У

Утврђује се предлог за реизбор у научно звање ВИШИ НАУЧНИ САРАДНИК  ДР АНЕ РАДОСАВЉЕВИЋ-МИХАЈЛОВИЋ 
Тачка 3.

Под овом тачком дневног реда на основу члана 75. став 3. Закона o науци и истраживањима("Службени  гласник РС", бр. 49/2019) и члана 40 Статута Института за технологију нуклеарних и других минералних сировина, у складу са са Правилником о спровођењу поступка за стицање звања истраживача  у Институту за технологију нуклеарних и дргих минералних сировина Научно веће Института  је, донело

О Д Л У К У


Покреће се поступак за избор у стручно  звање виши стручни  сарадник - Јелене Чарапић, дипл. инж. руд., истраживача сарадника ИТНМС и формира Комисија у саставу: др Драган Радуловић, виши научни сарадник, ИТНМС, председник, др Дејан Тодоровић, научни сарадник, ИТНМС, Београд, члан и Бранислав Ивошевић, стручни саветник, ИТНМС, Београд, члан.

Комисија је дужна да у року од 30 дана од дана формирања поднесе извештај Научном већу. 

Тачка 4.


Под овом тачком дневног реда На основу члана 40 Статута Института за технологију нуклеарних и других минералних сировина, Научно веће Института  је на 5. седници одржаној  22. 01. 2020. године донело

О Д Л У К У


Институт за технологију нуклеарних и других минералних сировина, Београд ће организовати научни скуп - 41. Међународну конференцију „Водовод и канализација `20“  која ће се одржати  у Краљеву  у  хотелу „Турист“,  у периоду  од 13.10. до 16.10.2020. године.


Одлуку са потребном документацијом доставити Министарству просвете науке и технолошког развоја Републике Србије ради суфинансирања одржавања научног скупа  41. Међународне конференције - "Водовод и канализација '20",  а у складу са Јавним позивом за учешће у средствима Министарства просвете, науке и технолошког развоја објављеним на сајту Министарства дана 26.12.2019. године.
Тачка 5.

Под овом тачком дневног реда  на основу члана 40 Статута Института за технологију нуклеарних и других минералних сировина, Научно веће Института  је на 5. седници одржаној  22. 01. 2020. године донело

О Д Л У К У

Институт за технологију нуклеарних и других минералних сировина, Београд ће организовати научни скуп – 11. симпозијум са међународним учешћем " РУДАРСТВО 2020"  који ће се одржати  у Врњачкој  Бањи  у  хотелу „Фонтана“ ,  у периоду  од 26. до 29. маја 2020. године.


Одлуку са потребном документацијом доставити Министарству просвете науке и технолошког развоја Републике Србије ради суфинансирања одржавања  научног скупа -11. симпозијум са међународним учешћем " РУДАРСТВО 2020"  а у складу са Јавним позивом за учешће у средствима Министарства просвете, науке и технолошког развоја објављеним на сајту Министарства дана 26.12.2019. године.

Тачка 6.

Под овом тачком дневног реда на основу члана 40 Статута Института за технологију нуклеарних и других минералних сировина, у складу са Правилником о научно-стручном образовању и усавршавању Научно веће Института је на седници одржаној 22. 01. 2020. године,

донело
О Д Л У К У

ДАЈЕ СЕ претходна сагласност  истраживачима Института ради конкурисања по јавном позиву за учешћe у средствима министарства просвете, науке и технолошког развоја у 2020. години
На основу захтева истраживача Института сагласност ће између седница Научног већа Института потписивати председник односно у случају његове спречености заменик председника Научног већа Института.

О датим сагласностима  води се евиденција и информише се Научно веће Института на првој наредној седници.

Тачка 7.

Под разно није било дискусије
  ЗАПИСНИК ВОДИO


     

Станишић Јовица, дипл. правник


ПРЕДСЕДНИК НАУЧНОГ ВЕЋА
       



           др Јовица Стојановић, виши научни сарадник

